เรื่องร้องเรียน (ไม่ระบุ) วันที่ 2022-06-11 02:45:55 — แขวงจอมพล เขตจตุจักร กรุงเทพมหานคร
คอนโดในกรุงเทพหลายแห่ง สร้างติดกันเกินไป ส่งผลกระทบต่อคุณภาพชีวิตของคนที่พักอาศัย ยกตัวอย่างเช่น คอนโดแถวห้าแยกลาดพร้าว เริ่มก่อสร้างติดๆ กันมากขึ้น เจ้าของธุรกิจได้ผลประโยชน์เต็มที่จากการขายที่ หรือก่อสร้างคอนโดบนทำเลทอง ส่วนลูกบ้านกลับโดนหลอกให้ซื้อคอนโดวิวดีๆ แต่สุดท้ายเหมือนถูกหักหลัง จ่ายเงินซื้อเรียบร้อยกลับมีคอนโดอื่นมาตั้งบังวิว บังแดด บังลม แถมขณะก่อสร้างลูกบ้านได้รับผลกระทบทั้งความสั่นสะเทือน เสียง ฝุ่น อยากให้ท่านผู้ว่าฯ และทีมงานช่วยหาทางออก เพื่อป้องกันไม่ให้เจ้าของธุรกิจเอาเปรียบประชาชนทั่วๆ ไป เพราะหากคอนโดย่านนี้สามารถขึ้นติดๆ กันได้ ที่อื่นก็สร้างได้เช่นกัน ความเป็นเมืองก็ยิ่งแออัด สวนสีเขียวหรือสถานที่ออกกำลังกายที่ท่านผู้ว่าฯ พูดถึงก็น่าจะมีความเป็นไปได้ยากมากขึ้น ฝากเรื่องนี้อีกเรื่องนะคะ 🙏